ฝังยาคุมกำเนิด เมื่อ เมษา 2559 ประจำเดือนมาหลังจากเริ่มฝังได้ 1 เดือน หยุดไปเดือน มาอีก 2 เดือน บางที หมดไป 2 อาทิตย์ ประจำเดือนมาอีกเดือน เป็นแบบนี้ตลอดเกือบ 2 ปึที่ฝังยาคุม เคยกลับไปหาคุณ ทานยาปรับฮอร์โมน แล้วก็กลับเป็นเหมือนเดิม ตอนนี้เลยไม่ทราบสาเหตุจริงๆ ว่าเป็นผลจากการฝังยาคุมล้วนๆ หรือจากสาเหตุอืนด้วย รบกวนคุณอธิบายแบบละเอียดด้วยค่ะ เพราะก่อนฝังยาก็มีประจำเดือนแบบคนปกติทั่วไป 5-7 วัน ตอนนี้ก็มีประจำเดือนมาเดือนครึ่งแล้ว ถ้ายังเป็นแบบนี้อาจต้องถอดออก เพราะว่าเกรงว่าจะซีดตายก่อนค่ะ รบกวนคุณช่วยตอบด้วยค่ะ ถ้าเปลี่ยนเป็นฉีดยาคุม จะมีผลข้างเคียงเหมือนการฝังยาคุมกำเนิดไหมคะ ขอบพระมากค่ะ
สวัสดีค่ะ ผลข้างเคียงของยาฝังคุมกำเนิดที่พบบ่อย (ประมาณ 50%) ได้แก่ การมีเลือดออกกะปริดกะปรอย ประจำเดือนมาไม่สม่ำเสมอ ประจำเดือนมาบ่อย มีปริมาณประจำเดือนมาก โดยจะเป็นในช่วง 1 ปีแรก หลังจากนั้นประจำเดือนจะค่อยๆ มาน้อยลง ประมาณ 20% ของผู้ที่ฝังยาประจำเดือนจะมาน้อย หรือไม่มีประจำเดือนเลยในกรณีของหากก่อนฝังยาคุมกำเนิด มีประจำเดือนที่ปกติมาก่อนเลือดออกผิดปกติทางช่องคลอดดังกล่าว จึงน่าจะเป็นผลข้างเคียงของยาฝังคุมกำเนิดได้แต่หากเลือดที่ออกยังคงมาบ่อย และมีปริมาณที่เยอะ มานานถึง 2 ปี แม้จะทานยาปรับฮอร์โมนแล้วก็ตาม อาจต้องพิจารณาถอดยาฝังคุมกำเนิดออก เนื่องจากหากปล่อยไว้อาจทำให้เกิดภาวะโลหิตจางตามมาได้สำหรับยาฉีดคุมกำเนิดชนิดฮอร์โมนเดี่ยว (แบบฉีดทุก 2 เดือน หรือทุก 3 เดือน) ผลข้างเคียงที่อาจพบได้ในช่วงแรกอาจคล้ายยาฝังคุมกำเนิด ได้แก่ การมีเลือดออกกะปริดกะปรอย หรือมีประจำเดือนมามาก แต่โดยส่วนใหญ่จะพบแค่ในการฉีดเข็ม 1-2 เข็มแรก หลังจากนั้นประจำเดือนจะค่อยๆ มาน้อยลง และขาดหายไป ผลข้างเคียงอื่นๆ ที่พบได้น้อย เช่นเวียนหัว ปวดหัว คลื่นไส้ ปวดท้อง อ่อนเพลียน้ำหนักตัวเพิ่ม อารมณ์แปรปรวนเป็นต้น